CELEX: 31998R2071
Language: el
Date: 1998-09-28 00:00:00
Title: Κανονισμός (ΕΚ) αριθ. 2071/98 του Συμβουλίου της 28ης Σεπτεμβρίου 1998 περί ενεργειών πληροφόρησης για την επισήμανση του βοείου κρέατος

Avis juridique important

|

31998R2071

Κανονισμός (ΕΚ) αριθ. 2071/98 του Συμβουλίου της 28ης Σεπτεμβρίου 1998 περί ενεργειών πληροφόρησης για την επισήμανση του βοείου κρέατος  

Επίσημη Εφημερίδα αριθ. L 265 της 30/09/1998 σ. 0002 - 0003

ΚΑΝΟΝΙΣΜΟΣ (ΕΚ) αριθ. 2071/98 ΤΟΥ ΣΥΜΒΟΥΛΙΟΥ της 28ης Σεπτεμβρίου 1998 περί ενεργειών πληροφόρησης για την επισήμανση του βοείου κρέατοςΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 43,την πρόταση της Επιτροπής (1),τη γνώμη του Ευρωπαϊκού Κοινοβουλίου (2),Εκτιμώντας:ότι ο κανονισμός (ΕΚ) αριθ. 820/97 του Συμβουλίου, της 21ης Απριλίου 1997, σχετικά με τη θέσπιση συστήματος αναγνώρισης και καταγραφής των βοοειδών και την επισήμανση του βοείου κρέατος και των προϊόντων με βάση το βόειο κρέας (3) θέσπισε νέο σύστημα επισήμανσης του βοείου κρέατος, που αποσκοπεί να παράσχει συμπληρωματικές εγγυήσεις στον καταναλωτή 7 ότι θεωρείται απαραίτητη η ενημέρωση του καταναλωτή για το νέο αυτό σύστημα με συγκεκριμένες ενέργειες που θα χρηματοδοτηθούν από την Κοινότητα 7ότι, για να εξασφαλισθεί η μεγαλύτερη αποτελεσματικότητα των προαναφερομένων ενεργειών, πρέπει να προβλεφθεί η δυνατότητα της Επιτροπής να προσφεύγει σε τεχνική βοήθεια στους σχετικούς τομείς 7ότι οι δαπάνες χρηματοδότησης των δράσεων και της τεχνικής βοήθειας πρέπει να αντιμετωπισθούν ως μέτρα παρέμβασης κατά την έννοια του άρθρου 3 παράγραφος 1 του κανονισμού (ΕΟΚ) αριθ. 729/70 του Συμβουλίου, της 21ης Απριλίου 1970, περί χρηματοδοτήσεως της κοινής αγροτικής πολιτικής (4) 7ότι το Συμβούλιο μπορεί να αποφασίσει αργότερα σχετικά με το τμήμα της πρότασης που αφορά τις ενέργειες προώθησης και εμπορίας του βοείου κρέατος ποιότητας,ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:Άρθρο 1 Η Κοινότητα δύναται να χρηματοδοτεί ενέργειες πληροφόρησης, που θα εγκριθούν σε συνεννόηση με τα κράτη μέλη, για την ενημέρωση του καταναλωτή ως προς τις εγγυήσεις που παρέχει το σύστημα επισήμανσης του βοείου κρέατος το οποίο θέσπισε ο κανονισμός (ΕΚ) αριθ. 820/97.Άρθρο 2 Για την εφαρμογή του άρθρου 1, και ιδίως για την επιλογή των μέσων στρατηγικής, αξιολόγησης και παρακολούθησης των ενεργειών, η Επιτροπή δύναται να προσφεύγει στην τεχνική βοήθεια εμπειρογνωμόνων σε θέματα πληροφόρησης οι οποίοι έχουν ευρεία γνώση του τομέα του βοείου κρέατος.Άρθρο 3 Οι δαπάνες οι σχετικές με τη χρηματοδότηση των ενεργειών που αναφέρονται στο άρθρο 1 και της τεχνικής βοήθειας που αναφέρεται στο άρθρο 2, θεωρούνται ως μέτρα παρέμβασης κατά την έννοια του άρθρου 3 παράγραφος 1 του κανονισμού (ΕΟΚ) αριθ. 729/70.Άρθρο 4 Οι λεπτομέρειες εφαρμογής του παρόντος κανονισμού θεσπίζονται σύμφωνα με τη διαδικασία που προβλέπεται στο άρθρο 27 του κανονισμού (ΕΟΚ) αριθ. 805/68 του Συμβουλίου, της 27ης Ιουνίου 1968, περί κοινής οργανώσεως αγοράς στον τομέα του βοείου κρέατος (5).Η Επιτροπή υποβάλλει στο Ευρωπαϊκό Κοινοβούλιο και το Συμβούλιο τακτική έκθεση σχετικά με την εφαρμογή του παρόντος κανονισμού. Η πρώτη έκθεση θα υποβληθεί δύο έτη μετά την έναρξη ισχύος του παρόντος κανονισμού.Άρθρο 5 Ο παρών κανονισμός αρχίζει να ισχύει την έβδομη ημέρα μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων.Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.Βρυξέλλες, 28 Σεπτεμβρίου 1998.Για το ΣυμβούλιοΟ ΠρόεδροςW. MOLTERER(1) ΕΕ C 149 της 17. 5. 1997, σ. 26 και ΕΕ C 364 της 2. 12. 1997, σ. 12.(2) ΕΕ C 304 της 6. 10. 1997, σ. 171.(3) ΕΕ L 117 της 7. 5. 1997, σ. 1.(4) ΕΕ L 94 της 28. 4. 1970, σ. 13 7 κανονισμός όπως τροποποιήθηκε τελευταία από τον κανονισμό (ΕΚ) αριθ. 1287/95 (ΕΕ L 125 της 28. 6. 1995, σ. 1).(5) ΕΕ L 148 της 28. 6. 1968, σ. 24 7 κανονισμός όπως τροποποιήθηκε τελευταία από τον κανονισμό (ΕΚ) αριθ. 2321/97 (ΕΕ L 322 της 25. 11. 1997, σ. 25).